Éjszakai emlékezés

Feljött a hold , ragyogni a sötétben

lassan megy körbe , a maga csendjében.

Csillagok kísérik végig az útját,

segítve elvinni a sötétség súlyát.

Lassan csendesedik az utcai élet

az emberek fáradtan aludni térnek.

Szinte már mindenkire rászáll az álom

ám én mégis felkelni vágyom.

Felkelni, s nézni a messzi –messzi távolt

figyelni az éjszakát, az elbűbájolt távolt.

Azt a távolt , ami határtalan és szabad,

ami oly régóta őrzi a vágyakat.

Azokat a vágyakat amiről még nem tudunk

de később ezek nyomán megindulunk,

amibe lehet , hogy néha belebukunk

de felállunk és a végére jutunk.

És ahogy így nézem a sötétség ködét

végre megértem az éj gyönyörét.

Még sok mindent nem értek, de idővel mindent megtudok

mikor majd a saját utamon elindulok.

Feljött a hold ragyogni az égen

el is tűnik lassan a maga csendjében.

Csillagok kísérték végig az útját  
 segítve elvinni a sötétség súlyát.

Herczeg Sára 6.B